### Beslutninger

Tilbagesendes Magistratsafdelingen for Kultur og Borgerservice og Magistratsafdelingen for Sociale Forhold og Beskæftigelse med bemærkning, at byrådet i sit møde den 3. december 2025 har vedtaget Magistratens foranstående indstilling af 25. november 2025.

###

.

### Resume

I ”Aftale om udsatte boligområder” fra 2024 blev det besluttet at etablere en ny kunstgræsbane og aktivitetsområde til fodbold, idræt og bevægelse på Søndervangsko-lens idrætsanlæg i [adresse]. Med denne indstilling gives rådighedsbeløb og anlægsbevilling på 11,5 mio. kr. til etablering af en kunstgræsbane, aktivitetsområde og støjskærm.

Kultur og Borgerservice er bygherre og driftsansvarlig for kunstgræsbanen og aktivitetsområdet. Der afsættes 300.000 kr. årligt til drift.

Kunstgræsbanen og aktivitetsområdet er en vigtig del af udviklingsplanen, som forandrer [adresse] fra et udsat boligområde til en attraktiv bydel.

Kunstgræsbanen og aktivitetsområdet vil skabe bedre muligheder for aktiviteter og bevægelse for skolebørnene på [adresse] og for fritidsbrugerne. Derved fremmes aktiv deltagelse, integration og sundhed i bydelen.

### Beslutningspunkter

Det indstilles:

At 1) der frigives anlægsbevilling og rådighedsbeløb på 11,5 mio. kr. til Kultur og Borgerservice til etablering af en kunstgræsbane, aktivitetsområde og støjskærm. Bevillingen budgetlægges med 2,5 mio. kr. i 2026 og 9,0 mio. kr. i 2027. Finansieringen af anlægsbevillingen fremgår af ressourceafsnittet (pkt. 6).

At 2) der permanent overføres 50.000 kr. årligt fra Børn og Unge til Kultur og Borgerservice til drift af kunstgræs-banen og aktivitetsområdet.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 25-11-2025

Kåre Jespersen: 20

Fremsendes til [adresse] med bemærkning, at Magistraten i mødet den 25. november 2025 anbefaler, at byrådet tiltræder Magistratsafdelingen for Kultur og Borgerservices og Magistratsafde-lingen for Sociale Forhold og Beskæftigelses indstilling af 10. november 2025.